何謂勇者無懼？就係高溫下，30幾度都滴住汗黎食，只為了一碟美味越式碟頭飯！通常我都係買外賣比老婆食，今日難得佢肯同我堂食，就算汗流夾背，都在所不計啦。今日真係好熱，所以完全唔洗等位。雞翼肉餅飯（$38）雞翼扎肉飯（$38）雞翼即炸好熱辣辣，醃得好入味呀！肉餅煎得juicy，扎肉就係原汁原味，加啲魚露食再正啲！呢兩碟飯嘅另一個靈魂就係豉油汁同蔥油，超好送飯！加埋兩支汽水（$10/支），成餐飯只需$96，兩名勇者烈日當空挑戰美味食物完滿結束，哈哈。